PATVIRTINTA
Šakių rajono savivaldybės administracijos direktoriaus 2022 m. rugsėjo     d. 
įsakymu Nr. AT-



INTEGRALIOS PAGALBOS TEIKIMO PARTNERIŲ ATRANKOS
 TVARKOS APRAŠAS
I SKYRIUS
BENDROSIOS NUOSTATOS
1. Integralios pagalbos teikimo partnerių atrankos tvarkos aprašas (toliau – Tvarkos aprašas) nustato Integralios pagalbos projekto partneriams (toliau – Partneriai) keliamus reikalavimus, Partnerių atrankos (toliau – Atranka) organizavimo tvarką ir kitus klausimus, susijusius su Partnerių atranka.
2. Integrali pagalba teikiama įgyvendinant 2021-2027 metų Europos Sąjungos fondų investicijų programos lėšomis finansuojamą projektą (toliau – Projektas).
3. Galimi Projekto Partneriai – viešieji arba privatieji juridiniai asmenys, teikiantys integralią pagalbą. 
4. Integralios pagalbos gavėjai – vaikai su negalia, suaugę asmenys su negalia, senyvo amžiaus asmenys.
II SKYRIUS
REIKALAVIMAI PARTNERIAMS
5. Projekto Partneriams keliami šie reikalavimai:
5.1. turėti ne mažesnę nei 2 metų dienos socialinės globos ir slaugos paslaugų teikimo, Šakių rajono savivaldybėje, patirtį;
5.2. įgyvendinant Projektą užtikrinti jo atitiktį dienos socialinės globos ir slaugos paslaugų teikimo reikalavimams (turėti reikiamas licencijas paslaugoms teikti).
III SKYRIUS
PARAIŠKOS INTEGRALIOS PAGALBOS TEIKIMO 
PARTNERIŲ ATRANKAI  TEIKIMAS IR VERTINIMAS
6. Atranką organizuoja Šakių rajono savivaldybės administracija (toliau – Savivaldybės administracija). Atranka skelbiama viešai Savivaldybės administracijos interneto svetainėje www.sakiai.lt. Skelbime nurodoma:
6.1. kontaktinis asmuo (pareigos, vardas ir pavardė), teikiantis konsultacijas įstaigoms su Atranka susijusiais klausimais, telefono numeris, elektroninio pašto adresas;
6.2. paraiškų integralios pagalbos teikimo partnerių atrankai (toliau – Paraiška) priėmimo terminas;
6.3. internetinė nuoroda į Tvarkos aprašą.
7. Įstaiga/organizacija, siekianti būti atrinkta Partneriu, iki šio Tvarkos aprašo 12 punkte nurodytos Paraiškų pateikimo datos, turi pateikti Savivaldybės administracijai Paraišką (Tvarkos aprašo 1 priedas) ir kitus šio Tvarkos aprašo 10 punkte nurodytus dokumentus.
8. Paraiška turi būti pasirašyta asmens, turinčio teisę veikti įstaigos/organizacijos vardu. Pasirašant nurodoma vardas, pavardė ir pareigos bei patvirtinama antspaudu (jei tokį antspaudą privalo turėti).
9. Paraiška turi būti užpildyta lietuvių kalba (kompiuteriu), kartu su kitais teikiamais dokumentais susegta į aplanką. Kartu su Paraiška teikiami dokumentai turi būti parengti lietuvių kalba. Visi Paraiškos prie paraiškos pridedamų dokumentų lapai turi būti sunumeruoti ištisine numeracija.
10. Kartu su Paraiška įstaigos/organizacijos privalo pateikti šiuos dokumentus:
10.1. įstaigos/organizacijos steigimo dokumentų (įstatų/nuostatų) kopiją;
10.2. įstaigos/organizacijos vadovo ar jo įgalioto asmens pasirašytą laisvos formos pažymą, kurioje pateikta informacija, kad:
10.2.1. įstaiga/organizacija įvykdžiusi pareigas, susijusias su mokesčių ir socialinio draudimo įmokų mokėjimu;
10.2.2. įstaigai/organizacijai nėra iškeltos bylos dėl bankroto arba restruktūrizavimo, nėra pradėtas ikiteisminis tyrimas dėl ūkinės komercinės veiklos arba ji nėra likviduojama, nėra priimtas kreditorių susirinkimo nutarimas bankroto procedūras vykdyti ne teismo tvarka;
10.2.3. įstaigai/organizacijai nėra įsiteisėjusio teismo sprendimo dėl paramos skyrimo iš Europos Sąjungos ir (arba) Lietuvos Respublikos biudžeto lėšų naudojimo pažeidimo.
10.3. įstaigai/organizacijai suteiktų dienos socialinės globos ir slaugos paslaugų teikimui reikalingų licencijų kopijas.
11. Įstaiga/organizacija viename užklijuotame voke turi pateikti vieną Paraiškos ir prie jos pridedamų dokumentų egzempliorių. Ant voko turi būti užrašyta „Integralios pagalbos teikimo partnerių atrankai“. Vokas gali būti siunčiamas registruotu paštu, per pašto kurjerį arba pristatomas į Šakių rajono savivaldybės administraciją adresu: Bažnyčios g. 4, Šakiai. Elektroniniu paštu, faksu ar kitu, nei šiame punkte nurodytu būdu pateiktos Paraiškos neregistruojamos ir laikoma, kad jos nebuvo gautos.
12. Paraiška turi būti pateikta iki 2022 m. spalio 4 d. 17:00 val. Jeigu Paraiška teikiama registruotu paštu ar per pašto kurjerį, pašto žymoje nurodyta laiško išsiuntimo data turi būti ne vėlesnė kaip kvietime dalyvauti atrankos konkurse nurodyta galutinė Paraiškų pateikimo data. Paraiškos, gautos po šiame punkte nurodytos datos ar išsiųstos kitais nei Tvarkos aprašo 11 punkte numatytais būtais, nevertinamos. 
13. Įstaiga/organizacija pateikusi Paraišką ankščiau nei numatyta šio Tvarkos aprašo 12 punkte, iki galutinio Paraiškų pateikimo termino turi teisę pakeisti arba atšaukti savo pateiktą Paraišką. 
14. Paraiškų vertinimas atliekamas per 5 darbo dienas nuo Paraiškų pateikimo termino pabaigos.
15. Paraiškų vertinimą atlieka, Šakių rajono savivaldybės administracijos direktoriaus įsakymu sudaryta, Integralios pagalbos teikimo partnerių atrankos komisija (toliau – Komisija). Komisija vertina ar pateikta Paraiška atitinka šio Tvarkos aprašo 16 punkte išvardintiems Paraiškos atitikties vertinimo kriterijams.
16. Paraiškos atitikties vertinimo kriterijai (toliau – Vertinimo kriterijai): 
16.1. Paraišką pateikė įstaiga/organizacija, kuri patenka į Tvarkos aprašo 3 punkte nurodytų subjektų, turinčių teisę būti Partneriu, grupę;
16.2. Paraiška pateikta iki šio Tvarkos aprašo 12 punkte nurodytos paskutinės paraiškų pateikimo dienos ir valandos;
16.3. Paraiška pateikta pagal nustatytą formą (Tvarkos aprašo 1 priedas) ir atitinka Tvarkos aprašo 9 punkte nustatytus reikalavimus;
16.4. Paraiška pasirašyta įstaigos/organizacijos vadovo ar jo įgalioto asmens;
16.5. Paraiška patvirtinta antspaudu, jei tokį antspaudą įstaiga/organizacija privalo turėti;
16.6. Paraiška pateikta kartu su Tvarkos aprašo 10 punkte nurodytais dokumentais ir tinkamai patvirtintomis dokumentų kopijomis.
17. Jeigu vertinant Paraišką nustatoma, kad ji atitinka ne visus Vertinimo kriterijus, įstaigos/organizacijos prašoma pateikti trūkstamą informaciją ir (ar) dokumentus ir (ar) patikslinti Paraišką per nustatytą patikslinimų pateikimo terminą. Paraiškos patikslinimų pateikimo terminas – 3 darbo dienos. 
18. Nepateikus prašomos informacijos, per šio Tvarkos aprašo 17 punkte numatytą terminą, priimamas sprendimas atmesti Paraišką dėl neatitikimo Vertinimo kriterijams. 
19. Projekto Partnerių atrankos vertinimo rezultatai įforminami Komisijos posėdžio protokolu. Protokole nurodoma, kad Projekto partneriai yra atrinkti vadovaujantis Tvarkos aprašu ir Lietuvos Respublikos socialinės apsaugos ir darbo ministro 2022 m. rugpjūčio 24 d. įsakymu Nr. A1-552 „Dėl integralios pagalbos plėtros 2022–2029 metų veiksmų plano patvirtinimo“ patvirtinto, Integralios pagalbos plėtros 2022–2029 metų veiksmų plano 13.1-13.2 papunkčiuose ir 13.3 papunktyje nurodytais (jei jie buvo nustatyti) reikalavimais.
20. Per 5 darbo dienas nuo Komisijos posėdžio protokolo priėmimo dienos apie priimtą sprendimą yra skelbiama Šakių rajono savivaldybės interneto svetainėje www.sakiai.lt.
V SKYRIUS
BAIGIAMOSIOS NUOSTATOS
21. Paraiškas teikiančios įstaigos/organizacijos yra atsakingos už teikiamų dokumentų ir duomenų teisingumą.
22. Savivaldybės administracijos sprendimai gali būti skundžiami Lietuvos Respublikos administracinių bylų teisenos įstatymo nustatyta tvarka.
23. Tvarkos aprašas gali būti keičiamas arba panaikinamas Savivaldybės administracijos direktoriaus įsakymu.

Integralios pagalbos teikimo partnerių atrankos tvarkos aprašo 1 priedas



	


	(įstaigos/organizacijos pavadinimas)

	


	(adresas, įstaigos kodas, tel. nr., el. paštas)






Šakių rajono savivaldybės administracijai





PARAIŠKA
INTEGRALIOS PAGALBOS TEIKIMO PARTNERIŲ ATRANKAI

	

	(data)


Šakiai


	Teikiame paraišką Integralios pagalbos teikimo partnerių atrankai. 
· Teikdami šią paraišką patvirtiname, kad įstaiga/organizacija turi ne mažesnę nei 2 metų dienos socialinės globos ir slaugos paslaugų teikimo Šakių rajono savivaldybėje patirtį. 
(Jei patvirtinama, laukelyje žymėti X).
	__________________________________________________________________________
(įrašyti kiek metų teikiamos dienos socialinės globos ir slaugos paslaugos Šakių rajono savivaldybėje)



	PRIDEDAMA:
1. įstaigos/organizacijos steigimo dokumentų (įstatų/nuostatų) kopija,_____ lapai (-ų);
2. laisvos formos pažyma;
3. licencijų dienos socialinės globos ir slaugos paslaugų teikimui kopijos,____ lapai (-ų). 
	





	
	
	
	
	

	(pareigos)
	
	(parašas)
	
	(vardas, pavardė)



